બીજે દિવસે શહેરના ટાઉનહોલમાં ૩થી ૬ કાર્યક્રમ હતો. તુષાર એકલો ઘેર હતો. તેને થયું કે યોગીને મારી વાત માની ખરી. ઘડિયાળમાં ત્રણ વાગ્યા. તુષાર મનોમન વિચારવા લાગ્યોઃ હોલ વિદ્યાર્થીઓ અને વાલીઓથી હાઉસફુલ થઈ ગયો હશે. જેમણે કાર્યક્રમમાં ભાગ લીધો છે એે સૌ બનીઠનીને પોતાની આઇટમની રાહ જોતા હશે. યોગીન પણ પહોંચી ગયો હશે. સાંજે એ કાર્યક્રમ જોઈને આવશે ને પછી એ બધું મને કહેશે ને હુંય મજા માણીશ.